ועדת הכספים, כנסת 18, פרוטוקול מספר 1102, 2012-05-30 09:15

משה גפני: אני פותח את ישיבת ועדת הכספים.

משה גפני: יש לנו יום עמוס.

משה גפני: על סדר היום כלי המים (שינוי התוספת השנייה לחוק), התשע"ב-2012.

משה גפני: את הדיון קיימנו בישיבה הקודמת וביקשנו שתהיה הידברות.

משה גפני: מי יכול לומר לנו האם הייתה הידברות?

זאב אחיפז: הייתה הידברות.

זאב אחיפז: דיברנו עם אבו וילן, מנכ"ל התאחדות חקלאי ישראל, ועם גורמים נוספים.

זאב אחיפז: קיבלת העתק מסיכום הפגישה.

משה גפני: אתם יכולים להתחייב שכל המהלכים הבאים שלכם יהיו מתואמים לגבי הנושא הזה?

זאב אחיפז: בהחלט.

זאב אחיפז: הסברתי גם אז.

גאלב מג'אדלה: מאז שהסברתם, שכחתי.

משה גפני: אני לא חוזר על הדברים.

משה גפני: יש לנו סדר יום עמוס.

משה גפני: אנחנו בסוף הדיון.

משה גפני: הוספנו גם את הנושא של החשמל.

זאב אחיפז: התחושה של חוסר תיאום נבעה גם מפער הזמנים הגדול למועד שזה הגיע לכאן.

זאב אחיפז: אני בהחלט מתחייב שאנחנו נקפיד ונקווה שהדברים שנוגעים לחקלאים, תהיה להם את האפשרות.

משה גפני: זה יהיה מתואם.

זאב אחיפז: אני לא יכול להתחייב לגבי התיאום.

זאב אחיפז: אני יכול להתחייב שנוודא שיהיה דיאלוג.

זאב אחיפז: לא בכל דבר נגיע להסכמה אבל הדיאלוג יהיה.

משה גפני: אני לא מבקש לתאם.

משה גפני: אני דורש שתהיה התחייבות שלכם שהדברים האלה ייעשו קודם כל בתיאום אתם.

משה גפני: אם יש חילוקי דעות, אפשר להביא את זה לכאן.

משה גפני: אני מבקש שכללי המים יתחילו, אם אפשר, ב-2013 ושהם לא יהיו רטרואקטיביים.

ירון סולומון: אני הייתי בפגישה שהתבקשנו לקיים.

ירון סולומון: אמנם נכתב מכתב שאת העתקו קיבלת, אבל אנחנו לא קיבלנו תשובה.

ירון סולומון: דיברתי עם אבו וילן הבוקר ולא קיבלנו תשובה.

ירון סולומון: המכתב ממוען לראש הרשות.

ירון סולומון: עדיין לא קיבלנו תשובה ממנו.

משה גפני: יש התחייבות שלו בשם הרשות.

זאב אחיפז: אני חושב שהתשובה ניתנה כאן.

ירון סולומון: אנחנו לא קיבלנו תשובה ולכן אנחנו משאירים כרגע את העניין פתוח.

משה גפני: בסדר.

משה גפני: הבנתי.

משה גפני: מתחילים ב-2013.

זאב אחיפז: הסעיף הראשון, אני מזכיר, על היטלי הפקה לבית, הוא סעיף מיטיב.

ציון פיניאן: גם השלישי.

משה גפני: את ההטבה נשאיר ואת ההחמרה נתחיל ב-2013.

זאב אחיפז: הסעיף השלישי הוא תיקון טכני.

משה גפני: בסדר.

משה גפני: גם התיקון הטכני.

משה גפני: גם הסעיף של ההטבה ואת הסעיף של ההחמרה נתחיל ב-2013 וזאת כדי לא להיכנס לבעיות משפטיות.

זאב אחיפז: אני אסביר מה הבעיה.

משה גפני: אתה בעד או נגד?

זאב אחיפז: זה יפגע בחקלאים.

משה גפני: לא נורא.

זאב אחיפז: לפני שמחליטים, חייבים להבין על מה מדובר.

זאב אחיפז: נכון להיום החקלאים לא יוכלו לחרוג מההקצאה שלהם.

זאב אחיפז: אנחנו בעצם סוגרים את מתקן ההפקה.

זאב אחיפז: אנחנו הולכים במועצת הרשות, בדיונים הקרובים, לאשר רישיון מורחב והרישיון המורחב מאפשר לחרוג עשרה אחוזים מהרישיון בתעריפים שנקבעו למקורות וממה שביקשנו לקבוע ל-2012.

זאב אחיפז: אם אנחנו דוחים את ההיטלים האלה ל-2013, המשמעות היא שהרישיון מורחב על הפקה עצמית והוא יחול רק מ-2013.

זאב אחיפז: זאת אומרת, המצב של החקלאים הוא יותר גרוע כי הם לא יכולים בכלל להפיק.

זאב אחיפז: כאן יש לו את ההחלטה.

זאב אחיפז: רוצה – מפיק, רוצה – לא מפיק.

ניר וילנר: הייתה כאן הצעה לא להחיל את זה מ-2013.

משה גפני: 2013.

משה גפני: הרי זה שנתי.

משה גפני: דיברתם על כך בישיבה הקודמת.

משה גפני: זה שנתי.

משה גפני: אני מציע לקבל את הסעיף הראשון כמות שהוא, לקבל את הסעיף השלישי כמות שהוא, ואת הסעיף השני להחיל מינואר 2013.

משה גפני: אנחנו מצביעים על אישור כללי המים.

משה גפני: בעד אישור כללי המים – 3 נמנע - 1 כללי המים אושרו

משה גפני: הכללים אושרו.

גאלב מג'אדלה: אני נמנע.

משה גפני: למה?

גאלב מג'אדלה: אני מהאופוזיציה.

משה גפני: תודה.

משה גפני: הכללים אושרו.

ענת כהן: הבהרה קטנה.

ענת כהן: התוצאה היא שפסקה (1) ופסקה (3), התחילה שלהם תהיה ב-1 בינואר 2013 ואילו פסקה (2) תהיה ב-1 בינואר 2013.

משה גפני: תודה רבה.

משה גפני: אנחנו עוברים לסעיף הבא.